इन दोनों उप चुनावों के नतीजे झारखण्ड की गठबंधन राजनीति को आनेवाले दिनों में गहरे प्रभावित करेंगे। भाजपा और आजसू के बीच की दूरी बढ़ रही है। सुदेश महतो ने गठबंधन पर पुनर्विचार करने को कहा है तो भाजपा नेता सीपी सिंह ने भी आजसू पर निशाना साधा है। झामुमो अभी अपनी जीत के जश्न में सभी गैर गठबंधन दलों को ख़त्म होने का सर्टिफिकेट बाँट रहा है। जीत के उत्साह में झामुमो विपक्षी गठबंधन के लिए समस्या खड़ी कर सकता है। उसके संयम बरतने पर ही 2019 के चुनाव में विपक्षी गठबंधन का झारखंड में बेहतर प्रदर्शन हो सकता है।